Amants

***Amants*** és el títol del primer episodi de la primera temporada de *Temps de Silenci*, emès originalment a TV3 el 17 de gener de 2001.

## Cronologia

L'acció d'aquest episodi té lloc entre juny de 1935 i juliol de 1936.

## Sinopsi

La família Dalmau es disposa a passar, un cop més, l'estiu a la torreta. Però aquest no serà com els altres estius. Francesc Dalmau, el patriarca, porta notícies que trasbalsaran la fins ara plàcida vida familiar. I la Isabel, la filla, té plans molt diferents dels que ha dissenyat la seva mare. L'amor veritable és incompatible amb la calma oficial que, fins ara, ha imposat sempre la Victòria...

## Argument

Som a l’estiu de 1935 i els Dalmau marxen de Barcelona per anar a passar l’estiu a Sant Galdric, a la Torreta, una casa d’estiueig que l’avi va fer construir per poder passar els mesos més calurosos a prop de la família sense abandonar les seves obligacions a la fàbrica. Mentre els Dalmau són de camí, els Comes, una família del poble que serveix als Dalmau, acaben de preparar la casa. Descobrim que un dels fills dels Comes, el Ramon, treballa a la fàbrica dels Dalmau, mentre que el germà petit, el Joan, s’encarrega de l’hort i somia en dedicar-se al món de la ràdio.

A la fàbrica, un metge comunica al senyor Dalmau que pateix una malatia greu en un estat molt avançat que no el permetrà viure durant molts anys, informació que decideix no compartir amb ningú, ni tan sols amb la seva família. Aquella mateixa nit, veiem com la Clara, secretària i amant del senyor Dalmau, parla amb la Carmeta de la tristor que li produeix l’estiu, doncs la parella deixa de tenir la Torreta a disposició. La Carmeta l’intenta consolar dient-li que ha de parlar amb ell per explicar-li tot el que està passant. Al dia següent, el senyor Dalmau acomiada la Clara de la fàbrica, explicant-li que passat un temps entendrà que és el millor i que no pot abandonar la seva família com ella voldria. La Clara accepta la decisió i marxa del poble.

De nou a la Torreta, el senyor Dalmau reuneix als seus fills, que acaben de parlar per telèfon amb el Llorenç, que està estudiant Arquitectura a París. Durant el dinar, el senyor Dalmau anuncia que deixa la direcció de la fàbrica i que posa tota la gestió en manys del seu fill gran, el Francesc, explicant que es troba molt cansat i que vol descansar durant el que li quedi de vida, sense mencionar en cap moment que està malalt. Per la tarda, mentre els germans Comes arreglen una ràdio, el Joaquim, que està passant l’estiu llegint llibres d’ideologia falangista, els demana que passin a revisar una ràdio de la Torreta que, segons la Isabel, no funciona. El Ramon és l’encarregat de la reparació, que era una excusa de la Isabel per a veure’l. La parella es sorpresa per l’Enric, el xicot de la Isabel, que acaba el dia encarant-se amb el Ramon al billar i demanant-li que s’allunyi d’ella.

Acaba l’estiu, els Dalmau tornen a Barcelona i els Comes recuperen totes les seves obligacions a Filatures Dalmau acabades les vacances. Al novembre de 1935, una de les màquines Smithson de la tercera nau està espatllada i els obrers es queixen de que els Dalmau no vulguin arreglar-la, criticant durament que no vulguin invertir quan guanyen grans beneficis. A Barcelona, la Isabel i l’Enric passegen mentre parlen dels seus plans de futur, si bé ella no està segura de voler-se casar amb l’Enric, doncs no té clars quin són els sentiments que té pel Ramon.

El gener de 1936, el Ramon es reuneix amb el Maristany a la seva oficina, on li diu que necessitarà molta de la seva ajuda filmant reportatges durant la primera part de l’any, havent de fer tot el seguiment de les eleccions convocades pel més de febrer en un moment on la població està crispada i la situació general és molt tensa. El Ramon accepta, explicant que serà el seu germà Joan qui el substitueixi quan hagi d’anar a filmar.

Arriben les eleccions del 17 de febrer de 1936 i el Francesc abronca el Ramon per tot el temps que ha passat fora de la fàbrica mentre filmava, explicant que Filatures Dalmau no pot responsabilitzar-se del seu germà, a qui envia en substitució. Li demana un major compromís i que arregli la màquina Smithson de la tercera nau que segueix sense funcionar. Tot i l’advertència, el Ramon decideix anar-se’n amb el Maristany a filmar les eleccions i envia el Joan a la fàbrica, qui intentant arreglar la màquina pateix un greu accident que el deixarà coix de per vida i que provocarà aldarulls a la fàbrica per part dels obrers, que decideixen rebel·lar-se contra els Dalmau. Malgrat tot, el senyor Dalmau anuncia que l’empresa es farà càrrec de totes les despeses provocades per l’accident, motiu pel qual els Comes es traslladen a viure a Barcelona, a la Plaça del Blat, on també viuen els Dalmau. Els Comes obren un taller de ràdios en un dels locals buits de la plaça.

El juny de 1936, durant la Revetlla de Sant Joan, l’Enric i la Isabel discuteixen. Ella explica que vol estudiar Medicina, però que es decantarà per Puericultura si la seva família no ho aprova. Per la seva banda, l’Enric li demana que no ho faci, doncs no vol que quan estiguin casats la seva dona hagi de treballar, anunciant-li que les famílies ja s’han posat d’acord i que es casaran el proper 15 d’octubre. La Isabel li diu que tot és massa precipitat i decideix marxar de la festa per a seguir celebrant la revetlla al terrat de casa seva, on tots els veïns de la plaça s’han reunit. Al terrat es retroba amb el Ramon, on tots dos ballen i es reciten uns versos d’*El Cafè de la Marina*. Tot i que l’Enric torna a buscar-la per acompanyar-la a casa, la Isabel decideix deixar-lo i quedar-se amb el Ramon, a qui fa un petó.

Durant els mesos següents, els joves viuen el seu amor de manera intensa i sense fer cas dels comentaris de la resta ni de la situació política que cada cop és més tensa. La Isabel decideix parlar del tema amb el seu pare, qui aprova la relació i que li demana paciència per parlar amb la seva mare, qui segurament ja deu estar al corrent, però que no veurà amb bons ulls el que està passant.

Com tots els estius, els Dalmau tornen a la Torreta per passar-hi uns mesos, mentre a la ràdio adverteixen d’uns aldarulls al Marroc provocats pels militars espanyols. El senyor Dalmau decideix parlar amb la Victòria i demanar-li el divorci, explicant-li que pateix un càncer molt avançat i que vol passar els seus últims dies de vida amb la Clara, la dona que realment estima. La Victòria, enfadada, li explica que mai no rebrà la seva conformitat i que farà el que calgui per evitar un escàndol.

El juliol de 1936, el senyor Dalmau pateix un atac de dolor molt fort i és assistit per la Victòria, que decideix injectar-li una dosi de morfina més alta de la realment necessària, explicant-li que ella cuidarà d’ell durant els seus darrers dies, que passarà a casa seva. De cop, el Francesc entra a la Torreta molt agitat explicant que han detingut al Joaquim juntament amb d’altres joves falangistes que s’han unit a la sublevació del General Goded. Pare i fill decideixen marxar corrents cap a Barcelona, insistint el senyor Dalmau en conduir tot i no trobar-se en condicions per fer-ho. Només sortir de la Torreta, els Dalmau perden el control del cotxe, estavellant-se des d’un pont i morint a l’acte.